23/03/2017 | Administración LocalMunicipal
Noia
Secretaría
Convocatoria e bases para a formación dunha bolsa de traballo para a cobertura de postos de socorrista da piscina municipal

ANUNCIO CONVOCATORIA E BASES PARA A FORMACIÓN DUNHA BOLSA DE TRABALLO PARA A COBERTURA DE POSTOS DE SOCORRISTA DA PISCINA MUNICIPAL Por resolución da concelleira delegada número 458/2017, do 20 de marzo, aprobouse a as bases e a convocatoria que rexerán o procedemento de selección de persoal para a creación dunha bolsa de traballo para a cobertura de postos de socorrista da piscina municipal de Noia. O texto íntegro das bases aprobadas insírese a continuación: BASES QUE REXERÁN O PROCEDEMENTO DE SELECCIÓN DE PERSOAL PARA A CREACIÓN DUNHA BOLSA DE TRABALLO PARA A COBERTURA DE POSTOS DE SOCORRISTA DA PISCINA MUNICIPAL DE NOIA 1. OBXECTO DA CONVOCATORIA.1.1. É obxecto da presente convocatoria a creación dunha bolsa de traballo, mediante o sistema de oposición, para a cobertura de postos de socorrista da piscina municipal de Noia, en réxime de dereito laboral temporal, podendo utilizarse calquera das modalidades contractuais previstas no artigo 15 do Estatuto dos Traballadores e no 3 do Real decreto 2720/1998, de 18 de decembro (realización de obra ou servizo determinado, acumulación de tarefas ou interinidade) en función da natureza das necesidades a cubrir.1.2. A través desta convocatoria preténdese seleccionar ao persoal que integrará a bolsa de traballo, así como regular a cobertura dos postos ofertados cando concorran as causas que fan necesaria a contratación dalgún ou dalgúns integrantes da mesma.1.3. Cando se trate de persoal contratado ao abeiro de proxectos, programas ou subvencións outorgadas por outras administracións ou organismos públicos, estarase ao disposto nas normas específicas de que se trate. Nestes casos só será posible realizar a contratación a través da bolsa de emprego cando se respecten as disposicións aplicables, e non se contemplen sistemas de selección específicos ou se estableza a necesidade de que a cobertura dos postos se realice a través dos servizos públicos de emprego.1.4. O procedemento regulado nestas bases rexerase, no que resulte aplicable, pola normativa básica estatal constituída polo Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, a Lei 7 Lei 7/1985, de 2 de abril, reguladora das bases de réxime local (LBRL), o Real Decreto Lexislativo 781/1986, de 18 de abril, polo que se aproba o texto refundido das disposición legais vixentes en materia de Réxime Local (TRRL), o Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local, a Lei 53/1984, de 26 de decembro, de incompatibilidades do persoal ao servizo das Administracións Públicas, o Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores, o Real Decreto 2720/1998, de 18 de decembro, polo que se desenvolve o artigo 15 do Estatuto dos Traballadores en materia de contratos de duración determinada; a normativa autonómica de aplicación constituída pola Lei 2/2015, de 29 de abril, do empregado público de Galicia, Decreto 95/1991, do 20 de marzo, polo que se aproba o regulamento de selección de persoal ao servizo da Administración Autonómica de Galicia e Lei 5/97, de 22 de xullo, de Administración Local de Galicia, e, supletoriamente, polo Real 364/1995, de 10 de marzo, polo que se aproba o regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, e demais lexislación concordante e de aplicación.2. MODALIDADE DO CONTRATO E DURACIÓN DA CONTRATACIÓN.2.1. O contrato de traballo será de duración determinada, e a xornada completa ou parcial, podendo utilizarse calquera das modalidades que se establecen no artigo 15 do Estatuto dos Traballadores, sempre que concorran as causas para a formalización dalgunha delas.2.2. A duración do contrato de traballo para ocupar transitoriamente o posto de socorrista para a piscina municipal será a necesaria para a realización da obra ou servizo determinado, para atender a acumulación das tarefas durante o período que establece a lexislación de aplicación ou para substituír aos traballadores municipais con dereito a reserva de posto de traballo.2.3. Terminada a causa que motivou a formalización do contrato ou, no seu caso, o período máximo establecido legalmente de duración do mesmo, a persoa contratada para ocupar transitoriamente este posto será cesada.3. CARACTERÍSTICAS DO POSTO DE TRABALLO. – Clase: persoal laboral temporal. – Nivel de titulación mínimo esixido: Título de Ensinanza Secundaria Obrigatoria (ESO) ou equivalente, e posuír a formación mínima para o exercicio da actividade que se menciona na letra E da base 5 destas bases. – Denominación do posto: Socorrista. – Funcións: Salvamento e socorrismo da piscina municipal cuberta. – Categoría: Socorrista (grupo de Cotización n.° 9) – Retribucións: a correspondente ao tipo de contrato.4. REQUISITOS DOS ASPIRANTES. Para ser admitido no procedemento que se regula nestas bases, os aspirantes deberán reunir, na data en que remate o prazo de presentación de instancias segundo a convocatoria do proceso, os seguintes requisitos: a) Ter cumpridos os dezaoito (18) anos de idade e non ter acadado a idade de xubilación forzosa. b) Ser español/a ou nacional dun Estado membro da Unión Europea. Tamén reunirán este requisito a ou o cónxuxe de española ou español ou de persoa nacional dalgún dos Estados membros da Unión Europea, sempre que non estean separados de dereito, e os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores desa idade dependentes, e as persoas incluídas no ámbito de aplicación dos tratados internacionais subscritos pola Unión Europea e ratificados por España nos cales sexa de aplicación a libre circulación de traballadoras e traballadores nos termos establecidos na normativa vixente. c) Non haber sido condenado por sentencia firme por algún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos. A tal efecto, deberá acreditarse esta circunstancia mediante a presentación dunha certificación negativa do Rexistro Central de delincuentes sexuais. d) Estar en posesión da titulación de Graduado Escolar, Educación Secundaria Obrigatoria (ESO) ou equivalente. e) Estar inscrito no Rexistro Profesional de Socorristas Acuáticos da Comunidade Autónoma de Galicia, dependente da Academia Galega de Seguridade Pública ou, de selo caso, ter renovada a inscrición. f) Dispoñer da formación mínima para o exercicio da actividade de socorrismo en instalacións acuáticas mediante calquera das seguintes vías, sen prexuízo da súa acreditación a través de calquera dos medios previstos na disposición transitoria única do Decreto 104/2012, do 16 de marzo, polo que se fixa a formación mínima dos socorristas acuáticos e se crea e regula o Rexistro Profesional de Socorristas Acuáticos de Galicia:  Certificado de profesionalidade de socorrismo en instalacións acuáticas (AFDP0109), establecido polo Real decreto 711/2011, do 20 de maio.  Título de técnico deportivo en salvamento e socorrismo establecido polo Real decreto 878/2011, do 24 de xuño, título de técnico deportivo superior en salvamento e socorrismo, establecido polo Real decreto 879/2011, do 24 de xuño, ou calquera outro título de grao medio ou superior de formación profesional que inclúa no seu currículo os módulos formativos asociados a todas as unidades de competencia da cualificación de socorrismo en instalacións acuáticas do Catálogo Nacional de Cualificacións Profesionais.  Acreditación de ter superado as catro unidades de competencia da cualificación profesional de socorrismo en instalacións acuáticas, obtidas a través do procedemento, que desenvolva o Real decreto 1224/2009, do 17 de xullo, de recoñecemento das competencias profesionais adquiridas por experiencia laboral. g) Posuír a capacidade funcional para o desempeño das tarefas atribuídas ao posto de traballo. h) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado ou inhabilitado. No suposto de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. i) Non estar incurso en causas de incompatibilidade ou de incapacidade de conformidade co disposto na Lei 53/1984, de 26 de decembro, de incompatibilidades do persoal ao servizo das Administracións Públicas. l) Estar en posesión do certificado de lingua galega 2 (CELGA 2) ou do curso de aptitude equivalente ou ben a validación correspondente. No suposto de non posuír este certificado ou título equivalente o aspirante deberá superar a proba de coñecemento do idioma galego establecida na base 12.5. CONVOCATORIA E PRESENTACIÓN DE INSTANCIAS E DOCUMENTACIÓN.5.1. En previsión do establecido no artigo 16.4, na disposición transitoria cuarta e na disposición final sétima da Lei 39/2015, do 2 de outubro, do procedemento administrativo común das Administracións Públicas, as instancias solicitando participar no proceso dirixiranse ao Alcalde ou Concelleira/o delegada/o de persoal do Concello de Noia e presentaranse, debidamente cubertas, no prazo máximo de sete (10) días naturais contados a partir do día seguinte ao de publicación do anuncio da convocatoria no no Boletín Oficial da Provincia da Coruña, nalgunha das seguintes formas: – No Rexistro Xeral de Entrada de Documentos do Concello de Noia, situado na planta baixa do número 2 da rúa Rosalía de Castro, 15200, Noia (A Coruña). – Nas oficinas de correos, na forma que se estableza regulamentariamente. – Nas representacións diplomáticas ou oficinas consulares de España no estranxeiro. – Por calquera outro medio que establezan as disposicións vixentes sempre que quede validamente acreditada a autenticidade da documentación que se presente.5.2. A convocatoria e as bases publicaranse no Taboleiro de edictos da Casa do Concello, no taboleiro de anuncios da sede electrónica da páxina web municipal e no Boletín Oficial da Provincia da Coruña. De conformidade co sinalado no apartado anterior, o prazo para a presentación de instancias será de dez (10) días naturais desde a publicación da convocatoria e das bases no Boletín Oficial da Coruña.5.3. As instancias deberán axustarse ao modelo oficial que figura como Anexo I das presentes bases e estará a disposición dos interesados no Rexistro Xeral do Concello de Noia e incluirá a manifestación de que se reúnen todos e cada un dos requisitos enumerados nas presentes bases.5.4. Xunto coas instancias solicitando participar no proceso, deberá presentarse a seguinte documentación, orixinal ou copia compulsada, na orde que se indica: a) Documento nacional de identidade, NIE, pasaporte ou documento equivalente válido en dereito. b) Resolución da Academia Galega de Seguridade Pública da inscrición definitiva ou, no caso establecido na enunciada disposición transitoria única do decreto 104/2012, de 16 de marzo, da inscrición provisional no Rexistro de Socorristas Acuáticos. c) Acreditación da formación mínima requirida por calquera das seguintes vías:  Certificado de profesionalidade de socorrismo en instalacións acuáticas (AFDP0109), establecido polo Real decreto 711/2011, do 20 de maio.  Título de técnico deportivo en salvamento e socorrismo establecido polo Real decreto 878/2011, do 24 de xuño, título de técnico deportivo superior en salvamento e socorrismo, establecido polo Real decreto 879/2011, do 24 de xuño, ou calquera outro título de grao medio ou superior de formación profesional que inclúa no seu currículo os módulos formativos asociados a todas as unidades de competencia da cualificación de socorrismo en instalacións acuáticas do Catálogo Nacional de Cualificacións Profesionais.  Acreditación de ter superado as catro unidades de competencia da cualificación profesional de socorrismo en instalacións acuáticas, obtidas a través do procedemento, que desenvolva o Real decreto 1224/2009, do 17 de xullo, de recoñecemento das competencias profesionais adquiridas por experiencia laboral.  Acreditación dalgunha das titulacións ou de experiencia profesional sinalados na disposición transitoria única do decreto 104/2012, de 16 de marzo, polo que se fixa a formación mínima dos socorristas acuáticos e se crea e regula o Rexistro Profesional de Socorristas Acuáticos de Galicia, e conforme aos requisitos indicados na mesma, na que se establece un período transitorio de cinco anos para a acreditación das unidades de competencia da cualificación profesional de socorrista en instalacións acuáticas. O cumprimento destes requisitos deberá acreditarse aportando algunha da documentación que se sinala na antedita disposición transitoria única, que se citan a continuación:  Estar en posesión dun diploma que acredite a realización dun curso de 80 horas de formación de salvamento e socorrismo acuático impartido pola Academia Galega de Seguridade Pública con anterioridade á data de entrada en vigor do decreto 104/2012, de 16 de marzo.  Estar en posesión dun diploma que acredite a realización dun curso de formación en materia de socorrismo impartido por universidades, federacións deportivas de salvamento e socorrismo, Cruz Vermella ou outras entidades con experiencia na formación de socorristas, con anterioridade á data de entrada en vigor do presente decreto, sempre que o devandito curso obteña homologación da Academia Galega de Seguridade Pública. O curso terá un mínimo de 80 horas e un contido similar ao curso de salvamento e socorrismo acuático ofertado pola Agasp nos últimos anos.  Estar en posesión dun diploma que acredite a superación con avaliación positiva do Curso de formación profesional para o emprego de socorrista acuático (AFDB10, de 240 horas), expedido por unha Administración pública competente en materia de formación profesional para o emprego.  Acreditar unha experiencia laboral superior a 12 meses. A devandita experiencia acreditarase mediante certificado de vida laboral acompañado de fotocopia compulsada de contrato de traballo ou certificación de empresa onde figuren a duración dos períodos de prestación do contrato, as actividades desenvolvidas e o intervalo de tempo en que se realizaron as devanditas actividades. d) Certificación de aptitude do Celga 2 ou superior, ou do curso de aptitude equivalente ou ben a validación correspondente.6. ADMISIÓN DE ASPIRANTES.6.1. Finalizado o prazo de presentación das solicitudes, o Alcalde ou a/o concelleira/o delegada/o do Concello de Noia, ditará resolución aprobando a lista provisoria de admitidos e excluídos, con especificación de apelidos e nome, DNI e, de ser o caso, dos motivos de exclusión.6.2. Esta resolución publicarase no Taboleiro de anuncios do Concello de Noia e no taboleiro de anuncios da sede electrónica da páxina web municipal.6.3. Os aspirantes omitidos ou excluídos disporán dun prazo de cinco (5) días naturais, contados a partir do día seguinte ao da publicación da devandita resolución no taboleiro de anuncios da sede electrónica da páxina web municipal, para emendar os erros ou os defectos que motivaron a súa omisión ou exclusión.6.4. Transcorrido o prazo de subsanación, o órgano convocante ditará nova resolución aprobando a lista definitiva de admitidos e excluídos no proceso selectivo e fixando o lugar, data e hora de realización da primeira proba da fase de oposición, a orde de actuación dos aspirantes, de ser o caso, e a composición do Tribunal de selección. Desde a finalización desta proba ata o comezo da seguinte, correspondente á realización da proba de coñecemento da lingua galega para os aspirantes que non acrediten estar en posesión do Celga 2 ou equivalente, sinalada na base 12, deberá transcorrer un prazo mínimo de 48 horas.6.5. De non existir aspirantes excluídos ou omitidos, o Alcalde ou a/o concelleira/o delegada/o de persoal, poderá elevar a definitiva a lista provisoria na mesma resolución de aprobación, incluído tamén os datos sinalados, segundo o caso, nos apartados anteriores.6.6. A resolución pola que se aproba a lista definitiva publicarase no Taboleiro de anuncios do Concello de Noia e no taboleiro de anuncios da sede electrónica da páxina web municipal.6.7. A publicación dos sucesivos anuncios para a celebración das restantes probas, así como a lista dos aspirantes aprobados en cada exercicio e de chamamentos aos aspirantes, de selo caso, efectuarase nos locais onde se celebren as probas, no Taboleiro de anuncios do Concello de Noia e no taboleiro de anuncios da sede electrónica da páxina web municipal.7. NOMEAMENTO E COMPOSICIÓN DO TRIBUNAL CUALIFICADOR.7.1. O tribunal encargado da cualificación das probas e da supervisión do proceso será nomeado polo Alcalde ou a/o Concelleira/o delegada/o, conforme ao estipulado nos artigos 60 do EBEP, 59 da Lei 9/2015, de 29 de abril, do emprego público de Galicia, e demais lexislación de aplicación, e a súa composición farase pública consonte co establecido na base anterior. Estará composto polos seguintes membros e os seus correspondentes suplentes: – Presidente: unha persoa que deberá estar en posesión dunha titulación de nivel igual ou superior á requirida para participar no proceso selectivo (titular e suplente). – Secretario: un empregado público do Concello de Noia, que actuará con voz e voto (titular e suplente). – Vogais: tres persoas que deberán estar en posesión dunha titulación de nivel igual ou superior á requirida para participar no proceso selectivo (titulares e suplentes). 7.2. No nomeamento dos membros do Tribunal deberanse respectar as seguintes regras: a) O órgano de selección será colexiado e a súa composición deberá axustarse aos principios de imparcialidade e profesionalidade dos seus membros, e tenderá, así mesmo, á paridade entre muller e home. b) O persoal de elección e de designación política, os funcionarios interinos e o persoal eventual non poderán formar parte do órgano de selección. c) As persoas que nos cinco anos anteriores á publicación da convocatoria realizaran tarefas de preparación de aspirantes a probas selectivas o colaborasen durante ese período con centros de preparación de opositores tampouco poderán formar parte do órgano de selección. d) A pertenza ao órgano de selección será sempre a título individual, non podendo ostentarse esta en representación ou por conta de ninguén.7.3. O Tribunal poderá dispor a incorporación aos seus traballos de asesores especialistas para as probas que estime pertinentes, limitándose ditos asesores a prestar a súa colaboración nas súas especialidades técnicas e terán voz pero non voto. O nomeamento das persoas especialistas corresponderalle ao Alcalde ou a/o Concelleira/o delegada/o a proposta do Tribunal.7.4. O Tribunal cualificador tamén poderá propoñer a designación de persoal administrativo colaborador, que será resolta por decreto da/o alcalde ou de concelleira/a delegada/o con competencias na materia, co obxecto de prestar auxilio ao mesmo no desenvolvemento das probas no suposto de que o número de aspirantes convocados así o aconselle a fin de garantir un áxil e adecuado desenvolvemento do proceso selectivo.7.5. Os acordos adoptados polo tribunal cualificador poderán ser obxecto de recurso de alzada ante a/o conselleira/o competente na materia termos previstos nos artigos 121 e 122 da Lei 39/2015, de 1 de outubro, do Procedemento Administrativo Común das Administracións Públicas, sen prexuízo da interposición de calquera outro recurso que se estime oportuno.8. NORMAS DE FUNCIONAMENTO DO TRIBUNAL CUALIFICADOR.8.1. O Tribunal non poderá constituírse nin actuar sen a asistencia de, polo menos, a metade dos seus membros, e, en todo caso, sen asistencia do presidente e secretario.8.2. Por cada sesión do tribunal levantarase acta, que lida ao principio da sesión seguinte e feitas, de ser o caso, as rectificacións que procedan, autorizarase coa sinatura da/o secretaria/o e o visto e prace do presidente.8.3. Os membros do Tribunal, así como os asesores especialistas designados, terán que absterse de intervir cando concorran algunha das causas previstas no artigo 23 da Lei 40/2015, de 1 de outubro, de Réxime Xurídico do Sector Público, ou se tivesen realizado tarefas de preparación de aspirantes a probas selectivas, ou houberan colaborado con centros de preparación de opositores, nos cinco anos anteriores á publicación da convocatoria do proceso que regulan estas bases. A ou o presidente poderá solicitar dos membros do Tribunal e dos asesores especialistas declaración expresa de non atoparse incursos nas circunstancias previstas no artigo 23 da Lei 40/2015, de 1 de outubro, de Réxime Xurídico do Sector Público. Os aspirantes poderán recusar aos membros do tribunal cando concorran as circunstancias previstas na presente base conforme ao precepto citado no parágrafo anterior.8.4. Por resolución do Alcalde ou a/o Concelleira/o delegada/o nomearanse aos novos membros do Tribunal que substituirán ás persoas que perdesen tal condición por algunha das causas mencionadas anteriormente. Esta resolución farase pública no Taboleiro de anuncios da Casa do Concello e no taboleiro de anuncios da sede electrónica da páxina web municipal.8.5. Os membros do Tribunal, así como, aqueles asesores especialistas que nomee, terán dereito ao abono de asistencias, de conformidade co previsto no anexo IV do Real decreto 462/2002, do 24 de maio, sobre indemnizacións por razón do servizo. Non obstante, no caso de que os membros do tribunal sexan traballadores municipais, unicamente percibirán as dietas, en tanto as reunións se realicen fora da xornada laboral.9. SISTEMA DE SELECCIÓN. A selección do persoal realizarase de conformidade co sinalado nas presentes bases mediante o sistema de oposición libre, de acordo co previsto no artigo 56 da Lei 2/2015, de 29 de abril, do emprego público de Galicia.10. CRITERIOS DE SELECCIÓN. A selección, polo sistema de oposición libre, valorarase segundo a puntuación acadada nas seguintes probas e conforme ao seguinte baremo. FASE OPOSICIÓN. Puntuación máxima: dez (10) puntos. Esta fase, de carácter obrigatoria e eliminatoria, consistirá na realización de dúas probas prácticas relacionadas coas funcións das prazas convocadas, podendo obterse unha puntuación máxima de dez (10) puntos, asignándoselle cinco (5) puntos a cada proba. Esta fase terá carácter eliminatorio, de forma que se o aspirante non obtén unha puntuación mínima de cinco (5) puntos, que virá determinada pola suma dos puntos obtidos pola realización das dúas probas que conforman esta fase, quedará eliminado. Para a realización das probas os aspirantes deberán ir provistos de roupa de baño e un gorro de natación e, a criterio do participante, lentes de auga; non permitíndose a utilización de atletas ou de calquera dispositivo que ofreza algunha vantaxe sobre o resto dos candidatos, nin o emprego de traxe de neopreno ou indumentaria similar.10.1.1.–Primeira proba: máximo cinco (5) puntos. Esta proba, que será cronometrada, tratará da realización dun exercicio de aptitude física, consistente en nadar cen metros (100 m) a estilo libre, nun tempo máximo de dous (2) minutos, cualificándose cunha puntuación máxima de cinco (5) puntos. A puntuación asignarase en correspondencia co tempo realizado segundo o establecido na seguinte táboa, non obtendo ningún punto o aspirante que supere o tempo máximo.10.1.2.–Segunda proba: máximo cinco (5) puntos. Esta proba, que tamén será cronometrada, consistirá na realización dun exercicio de salvamento en piscina, combinando exercicio a nado con práctica de rescate, que deberá executarse da forma máis correcta e no menor tempo posible para acadar a mellor puntuación. A efectos de levar o control do comezo do cómputo do tempo, o aspirante, mediando previo aviso do Tribunal para que se inicie a proba, terá que lanzarse ao vaso da piscina, nadar cincuenta metros (50 metros) a estilo libre, mergullarse para rescatar o manequín do fondo da piscina e remolcalo outros vinte e cinco metros (25 m) ata tocar coa man a parede da piscina, momento no que se deterá o cronómetro para rexistrar o tempo transcorrido. Nesta proba o aspirante non poderá tapar as vías aéreas do manequín, nin poderá levalo boca abaixo ou mergullado. O aspirante que incumpra estes requisitos non obterá puntuación neste exercicio. Esta proba cualificarse cunha puntuación máxima de cinco (5) puntos, e asignarase en correspondencia co tempo realizado segundo o establecido na seguinte táboa, non obtendo ningún punto o aspirante que supere o tempo máximo 10.2.–Criterios de desempate. No suposto de empate nas puntuacións de dous ou máis aspirantes acudirase por orde aos seguintes criterios ata que se resolva:  O empate resolverase a favor do aspirante que obtivese o mellor tempo cronometrado na primeira proba da fase de oposición.  De persistir o empate este resolverase a favor do aspirante que obtivese o mellor tempo cronometrado na segunda proba da fase de oposición.  De manterse igualmente o empate resolverase pola orde alfabética do primeiro apelido, e de ser igual, polo segundo, a partir da letra “K”, seguindo o resultado do sorteo feito público por Resolución do 20 de xaneiro de 2017 do Conselleiro de Facenda, publicado no Diario Oficial de Galicia, número 20, do 30 de xaneiro de 2017. No suposto de que non exista aspirante ningún co primeiro apelido que comece pola letra “K” pasarase á letra “L” e así sucesivamente.  De seguir existindo o empate, este dirimirase por sorteo entre os implicados.11. DESENVOLVEMENTO DAS PROBAS DA FASE DE OPOSICIÓN.11.1. As probas realizaranse nas instalacións da piscina cuberta municipal coa asistencia dos aspirantes, membros do tribunal e os colaboradores e especialistas designados.11.2. Os aspirantes serán convocados para cada exercicio en chamamento único.11.3. Os aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fora a causa que lles impedise acudir, excepto que a escusa sexa posible por ter amparo nun precepto legal.11.4. O Tribunal poderá requirir aos aspirantes, en calquera momento da práctica de calquera exercicio ou proba, que acrediten a súa identidade, para o que deberán estar provistos do documento nacional de identidade, permiso de condución ou pasaporte.11.5. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde da oposición naqueles aspectos previstos ou non nestas bases, sendo en todo caso aplicable para o non previsto na presentes bases a normativa recollida na base 1.11.6. Coa fin de respectar os principios de publicidade, transparencia, obxectividade e seguridade xurídica que debe rexer o acceso ao emprego público, o Tribunal cualificador deberá publicar, de selo caso, con anterioridade á realización da proba, os criterios de corrección, valoración e superación da mesma, que non estean expresamente establecidos nas bases desta convocatoria 12. PROBA DE COÑECEMENTO DA LINGUA GALEGA.12.1. Para o caso de non acreditar estar en posesión do certificado de lingua galega 2 (Celga 2) ou equivalente, os participantes deberán superar unha proba de coñecemento da lingua galega dirixida á comprobación, por parte do tribunal, de que comprenden, falan e escriben o galego, cualificándose esta proba de apto ou non apto.12.2. Este exercicio realizarase unha vez transcorrido un prazo mínimo de 48 horasdesde a celebración da fase de oposición, e unha vez publicada a lista dos candidatos que superaron dita proba, de forma que os aspirantes que se atopen nas circunstancias do apartado anterior serán chamados para a realización desta proba na forma sinalada na base 6.7. 12.3. Esta proba constará de dez (10) preguntas, que consistirán na contestación a un cuestionario tipo test con catro respostas alternativas das que só unha será a correcta.12.4. Para a realización desta proba disporase dun tempo máximo de quince (15´) minutos.12.5. A cualificación será de apto ou non apto. Para obter a cualificación de apto será preciso contestar correctamente a un mínimo de cinco preguntas.12.6. A proba terá carácter eliminatorio, de forma que as persoas aspirantes que non a superen quedarán excluídos do proceso.12.7. Esta proba realizarase aos aspirantes, respecto dos cales sexa necesario, no lugar, data e día que se fixe na forma sinalada na antedita base 6.7. 13. PUNTUACIÓN FINAL DOS ASPIRANTES.13.1. A puntuación final dos aspirantes virá determinada pola suma da puntuación outorgada nas dúas probas da fase de oposición, sempre que a acadada non sexa inferior a cinco (5) puntos.13.2. Considerarase que non superaron a fase de oposición aqueles aspirantes que non alcancen unha puntuación mínima de cinco (5) puntos.13.3. Unha vez calculada a puntuación final de cada aspirante, o Tribunal elaborará unha listaxe destes baseándose na súa puntuación e por orde decrecente, indicando as cualificacións correspondentes a ambas probas do procedemento así como a cualificación total, que se expoñerá no taboleiro de edictos do Concello e no taboleiro de anuncios da sede electrónica da web municipal. Na mesma relación proporá a formación da bolsa de traballo coa relación de aspirantes que superaron a proba e pola orde de puntuación antes indicada.13.4. En tanto non se formalice o contrato e non se incorpore ao posto de traballo, os aspirantes que pasen a formar parte da bolsa de traballo non terán dereito a prestación económica algunha.14. BOLSA DE TRABALLO.14.1. Todas as persoas que superen o proceso de selección serán incluídas nunha bolsa de traballo para as futuras contratacións que resulten necesarias co fin de cubrir vacantes temporalmente debidas a baixas por enfermidade, maternidade, permisos, vacacións, ausencias xustificadas ou en xeral cando as necesidades do servizo así o requira, sempre que concorran causas para formalizar o correspondente contrato laboral en calquera das modalidades mencionadas na cláusula primeira destas bases.14.2. Por decreto da Alcaldía ou concelleira/o delegado con competencias na materia, a proposta do Tribunal cualificador, aprobarase a bolsa de traballo cos aspirantes que superaron o proceso selectivo, por orde de maior a menor puntuación, indicando a que obtivo cada un deles. Dita aprobación publicarase no Taboleiro de Edictos do Concello e no Taboleiro de anuncios da sede electrónica da web municipal.14.3. A contratación do persoal efectuarase seguindo a orde de puntuación establecida na bolsa de traballo, de xeito que cando se deba proceder á contratación temporal ofertaráselle o posto de traballo ao primeiro aspirante da lista. Así, no caso de producirse a necesidade de prover un ou varios postos de traballo, coas características sinaladas, requirirase á ou ás persoas incluídas na listaxe coas maiores puntuacións, para os efectos de que, nun prazo fixado polo órgano competente en función da urxencia na provisión do posto, se incorpore a este previa sinatura do correspondente contrato laboral.14.4. Igualmente será fixado polo órgano competente o número de persoas por posto ás que se lle fará requirimento, indicándolle o número de orde no que se atopa na prelación establecida polo Tribunal, de tal maneira que, no suposto de que a persoa ou persoas coas maiores puntuacións non se presenten á sinatura do contrato no prazo establecido, non aporten debidamente a documentación á que se refire a base 15, ou renuncien por escrito a prestar os servizos para os que se lle require, pasarase aos seguintes na lista. Dito requirimento será realizado de forma telefónica, deixando dilixencia de esta actuación un traballador funcionario do Concello. De non ser localizado o primeiro integrante da lista, procederase a chamar aos seguintes aspirantes. A falta de contestación telefónica dun candidato da lista para a súa incorporación non será considerada como renuncia, conservando o seu posto na mesma para as próximas incorporacións.14.5. O integrante da bolsa que obteña un contrato de traballo causará baixa na bolsa, e unha vez que finalice o seu contrato de traballo co concello volverá causar alta no posto da mesma que lle corresponda en relación cos puntos obtidos no proceso selectivo.14.6. A renuncia a un posto de traballo ofertado supoñerá o pase do aspirante ao último lugar da bolsa de traballo, salvo que concorra unha das seguintes circunstancias: – Parto, baixa por maternidade ou situacións asimiladas. – Enfermidade grave que impida a asistencia ao traballo, sempre que se acredite debidamente. – Situación de incapacidade temporal. – Exercicio de cargo público representativo que imposibilite a asistencia ao traballo. – Contrato de traballo. – Causa de forza maior que sexa apreciada con tal carácter. Todas estas circunstancias deberán acreditarse cos documentos oficiais correspondentes.14.7. Feito o chamamento, a renuncia ao posto de traballo farase de forma expresa. Para elo, o aspirante comunicará a súa renuncia ao posto nun intervalo máximo de dúas horas desde que se produce o chamamento por correo electrónico, dirixido á conta de correo que lle facilite o funcionario público responsable do chamamento, no Rexistro do Concello, a través da sede electrónica ou ao Fax do Concello (tlf.981821741), indicando, de selo caso, a causa que a motiva a fin de determinar se concorre nun dos supostos establecidos na cláusula 14.6 ou 14.8. Se o aspirante non realiza dita comunicación no tempo indicado, deixarse dilixencia desta incidencia polo traballador funcionario do Concello e procederá a chamar aos seguintes aspirantes.14.8. A exclusión dun aspirante da bolsa de traballo poderá producirse por algún dos seguintes supostos: – Solicitude expresa. – Por rexeitamento de oferta de traballo adecuada por causa non xustificada. – Por falta de incorporación ao seu posto de traballo trala aceptación da oferta por causa non xustificada. – Por ser sancionado, con carácter firme, por unha falta tipificada como grave ou moi grave. – A falta de comunicación da renuncia no modo establecido 15. FORMALIZACIÓN DO CONTRATO. Previamente á sinatura do correspondente contrato, os/as candidatos/as seleccionados/as deberán presentar na forma establecida na bases 5.1, a seguinte documentación: – Certificación médica actualizada na que se faga constar expresamente que o aspirante posúe a capacidade funcional para o desempeño das tarefas propias do posto de traballo ao que concorre. – Certificación negativa do Rexistro Central de delincuentes sexuais – Declaración responsable, asinada polo aspirante, de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das Comunidades autónomas, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario e de non ter sido condenado por delito doloso, nin encontrarse en inhabilitación absoluta ou especial para empregos ou cargos públicos por resolución xudicial firme, para o acceso ao corpo ou á escala de funcionario, segundo o modelo que se insire nestas bases como Anexo II. – Declaración expresa de no estar incurso en causa de incompatibilidade do persoal ao servizo das administracións públicas conforme á normativa vixente. – Copia compulsada co número de afiliación á Seguridade Social ou tarxeta sanitaria do servizo público de saúde.16. VIXENCIA DA BOLSA DE TRABALLO. A duración da bolsa de emprego regulada nas presentes bases estará vixente durante un período de tres anos a contar desde o día seguinte ao da publicación da aprobación da súa formación no Taboleiro de anuncios da sede electrónica da web municipal, e condicionada a súa utilización ao que resulte de aplicación nas bases de execución do orzamento e na lexislación estatal en canto a contratación de persoal laboral temporal.17. NORMA FINAL. Estas bases, a súa convocatoria e cantos actos administrativos deriven das mesmas, poderán ser impugnadas con carácter potestativo polos interesados mediante a interposición de recurso de reposición ante o mesmo órgano que as ditou, no prazo dun mes contado dende o día seguinte ao da súa publicación no BOP; ou ben directamente, mediante recurso contencioso–administrativo ante o xulgado do contencioso–administrativo, no prazo de dous meses contado dende o día seguinte ao da súa publicación no BOP, sen prexuízo da interposición de calquera outro recurso que se estime oportuno. ANEXO I MODELO DE INSTANCIA PARA PARTICIPAR NO PROCEDEMENTO DE SELECCIÓN DE PERSOAL PARA A CREACIÓN DUNHA BOLSA DE TRABALLO PARA A COBERTURA DE POSTOS DE SOCORRISTA DA PISCINA MUNICIPAL DE NOIA Tendo coñecemento da convocatoria publicada no Boletín Oficial da Provincia número. de data. /. /., para a creación dunha bolsa de traballo para a cobertura de postos de socorrista da piscina municipal de Noia, mediante o sistema de oposición libre.1.°) SOLICITO tomar parte no devandito procedemento selectivo.2.°) DECLARO que son certos os datos consignados nesta solicitude e que reúno todos e cada un dos requisitos necesarios para o ingreso na función pública e os sinalados na correspondente convocatoria.3.°) ACHEGO orixinal ou copia compulsada dos seguintes documentos (marcar con “x”):  Documento nacional de identidade, NIE, pasaporte ou documento equivalente válido en dereito.  Resolución da Academia Galega de Seguridade Pública da inscrición definitiva ou, no caso establecido na enunciada disposición transitoria única do decreto 104/2012, de 16 de marzo, da inscrición provisional no Rexistro de Socorristas Acuáticos. – Acreditación da formación mínima requirida por calquera das seguintes vías:  Certificado de profesionalidade de socorrismo en instalacións acuáticas (AFDP0109), establecido polo Real decreto 711/2011, do 20 de maio.  Título de técnico deportivo en salvamento e socorrismo establecido polo Real decreto 878/2011, do 24 de xuño, título de técnico deportivo superior en salvamento e socorrismo, establecido polo Real decreto 879/2011, do 24 de xuño, ou calquera outro título de grao medio ou superior de formación profesional que inclúa no seu currículo os módulos formativos asociados a todas as unidades de competencia da cualificación de socorrismo en instalacións acuáticas do Catálogo Nacional de Cualificacións Profesionais.  Acreditación de ter superado as catro unidades de competencia da cualificación profesional de socorrismo en instalacións acuáticas, obtidas a través do procedemento, que desenvolva o Real decreto 1224/2009, do 17 de xullo, de recoñecemento das competencias profesionais adquiridas por experiencia laboral.  Acreditación dalgunha das titulacións ou experiencia profesional e cos requisitos establecidos na disposición transitoria única do decreto 104/2012, de 16 de marzo, polo que se fixa a formación mínima dos socorristas acuáticos e se crea e regula o Rexistro Profesional de Socorristas Acuáticos de Galicia, na que se establece un período transitorio de cinco anos para a acreditación das unidades de competencia da cualificación profesional de socorrista en instalacións acuáticas. O cumprimento destes requisitos deberá acreditarse aportando algunha da documentación que se sinala na antedita disposición transitoria única. Indicar o tipo de documentación que se achega (de darse esta circunstancia, marcar con “x”):  Estar en posesión dun diploma que acredite a realización dun curso de 80 horas de formación de salvamento e socorrismo acuático impartido pola Academia Galega de Seguridade Pública con anterioridade á data de entrada en vigor do decreto 104/2012, de 16 de marzo.  Estar en posesión dun diploma que acredite a realización dun curso de formación en materia de socorrismo impartido por universidades, federacións deportivas de salvamento e socorrismo, Cruz Vermella ou outras entidades con experiencia na formación de socorristas, con anterioridade á data de entrada en vigor do presente decreto, sempre que o devandito curso obteña homologación da Academia Galega de Seguridade Pública. O curso terá un mínimo de 80 horas e un contido similar ao curso de salvamento e socorrismo acuático ofertado pola Agasp nos últimos anos.  Estar en posesión dun diploma que acredite a superación con avaliación positiva do Curso de formación profesional para o emprego de socorrista acuático (AFDB10, de 240 horas), expedido por unha Administración pública competente en materia de formación profesional para o emprego.  Acreditar unha experiencia laboral superior a 12 meses. A devandita experiencia acreditarase mediante certificado de vida laboral acompañado de fotocopia compulsada de contrato de traballo ou certificación de empresa onde figuren a duración dos períodos de prestación do contrato, as actividades desenvolvidas e o intervalo de tempo en que se realizaron as devanditas actividades.  Certificación de aptitude do Celga 2 ou superior, ou do curso de aptitude equivalente ou ben a validación correspondente. Lugar, data e sinatura. SR. ALCALDE DO CONCELLO DE NOIA ANEXO II MODELO DE DECLARACION RESPONSABLE Á QUE SE REFIRE A BASE 5.3. DAS QUE REXEN O PROCEDEMENTO DE SELECCIÓNPARA A CREACIÓN DUNHA BOLSA DE TRABALLO PARA A COBERTURA DE POSTOS DE SOCORRISTA DA PISCINA MUNICIPAL DE NOIA DONA/DON ……………………………………………………………………………………………………., con documento nacional de identidade número …………………………, enderezo en …………………………………………………………………………………………………………………………………………………………………………, DECLARO BAIXO A MIÑA RESPONSABILIDADE: Non ter sido separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin encontrarme en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario e non ter sido condenada/o por delito doloso, nin encontrarme en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario. Lugar, data e sinatura A/o declarante. ………………………………………… Noia, 20 de marzo de 2017. A concelleira delegada María Luisa Villar Ageitos.